Maribor, 20. 11. 2014

**OBVESTILO**

**študentom 6. letnika v študijskem letu 2014/2015 – ZAČETEK PRAKTIKUMA**

Spoštovane študentke in spoštovani študenti 6. letnika!

Pred vami je zelo pomemben del študijskega procesa – praktično delo ob in z bolnikom, ko boste preverili svoje teoretično znanje, ga poglobili, pridobili nova znanja in spretnosti. Da bo vaš vstop v izvedbo praktičnega dela v bolnišnici čim lažji, vam posredujemo nekaj osnovnih informacij.

Skupine začnejo praktikum po predvidenem razporedu. Praktikum iz pediatrije traja **4 tedne**, iz kirurgije **6 tednov**, iz **interne medicine** 9 tednov (od tega 1 teden na oddelku za infekcijske bolezni) in iz **družinske medicine 3 tedne**.

**1. UKC Maribor, Klinika za pediatrijo**

**Skupina C1 se 24. 11. 2014 ob 9. uri zjutraj** javi v predavalnici Klinike za pediatrijo, kjer boste dobili vse potrebne informacije, vključno z evidenčnim kartončkom za spremljanje praktikuma. Vaša kontaktna oseba na kliniki je gospa **Karmen Obrul** (tel. 321 24 65, e-mail: pediatrija.mb@ukc-mb.si). Ostale skupine začnejo praktikum po navedenih datumih na razporedu: C2 – 15.12., B1 – 26.1., B2 – 9.3., A2 – 13.4. in A1 – 18.5.

**2. Družinska medicina**

Praktikum družinske medicine poteka po razporedu elektronskih prijav. Po obvestilu, ki ga boste prejeli po končanih prijavah,se oglasite pri izbranem mentorju v ambulanti družinske medicine. S seboj imejte natisnjen kartonček (Študentski evidenčni listi) za spremljanje praktikuma, ki je objavljen na portalu MOODLE Družinska medicina II med gradivi.

**3. UKC Maribor, Klinika za interno medicino**

**Skupini A1 in A2 se 24. 11. 2014 ob 8. uri zjutraj oglasite** v tajništvu Klinike za interno medicino pri gospe **Zdenki Kodrin** (tel. 321 28 71, e-mail: koimed@ukc-mb.si ), kjer boste dobili potrebne informacije, vključno z evidenčnim kartonom za spremljanje praktikuma.

**Skupina**, ki bo opravljala praktikum na Oddelku za pljučne bolezni na Slivniškem Pohorju, se oglasi pri predstojnici oddelka, prim. **Dušanki Vidovič** (tel. 02 603 64 10, e-mail: dusanka.vidovic@ukc-mb.si). Evidenčne kartončke lahko študentje te skupine dvignejo do petka, 21. 11. 2014, do 15. ure v kabinetu 3N16 na fakulteti.

**4. UKC Maribor, Klinika za kirurgijo**

**Skupini B1 in B2 se 24. 11. 2014 ob 8. uri zjutraj oglasite** v sejni sobi Oddelka za torakalno kirurgijo v 15. etaži kirurške stolpnice, kjer boste dobili vse potrebne informacije, vključno z evidenčnim kartonom za spremljanje praktikuma. Vaša kontaktna oseba na kliniki bo gospa **Nevenka Mlakar,** (tel. 321 12 33, e-mail: nevenka.mlakar@ukc-mb.si ).

Študentje, ki boste opravljali praktikum v UKC Maribor na lokaciji Ljubljanska ulica 5, boste dobili ključe garderobnih omaric proti podpisu v pritličju fakultete pri varnostniku od petka, 21. 11. 2014 od 7. ure naprej. Pri njem bo vsaka skupina dobila tudi kartico za vstop v podzemni povezovalni hodnik med MF in UKC. To kartico je treba vsak dan po končanem praktikumu vrniti varnostniku. Po opravljenem praktikumu (po 9 tednih interne, 6 tednih kirurgije in 4 tednih pediatrije) ključe garderobnih omaric vrnete varnostniku. Izguba ključka vas zavezuje k plačilu stroškov izdelave novega.

V času, ko boste na praktikumu v UKC Mariboru, lahko proti plačilu koristite usluge bolnišnične prehranske službe (cena malice je 2,50 EUR, kosila pa 3,30 EUR). V pisarni službe za oskrbo s prehrano (prvo nadstropje nad glavno kuhinjo) boste dvignili kartončke in jih tam tudi vrnili ter plačali obroke, ki jih boste koristili.

V UKC MB, pa tudi v drugih bolnišnicah, pričakujejo, da v času opravljanja praktikuma uporabljate delovno oblačilo (srajca oz. bluza ali majica, hlače oz. krilo, plašč, ustrezna obutev), zato vljudno prosimo, da upoštevate njihovo navodilo v največji možni meri.

**5. Učne bolnišnice v Republiki Sloveniji**

Študenti, ki praktikume opravljate po drugih bolnišnicah v Slovenijise zglasite na oddelkih bolnišnic skladno z datumskih razporedom za skupino, po kateri opravljate praktikum oz. navodili, kot jih boste dobili v posameznih bolnišnicah.

Pred začetkom praktikuma se, prosimo, najavite mentorjem oz. predstojnikom internih in kirurških oddelkov, kjer boste opravljali praktikum. Bolnišnice smo predhodno obvestili o vašem prihodu. Za mentorje oz. visokošolske učitelje vam posredujemo elektronske pošte:

* v SB Celje: prof. dr. Gorazd Voga: prof. dr. Gorazd Voga: gorazd.voga@sb-celje.si; prof. dr. Radko Komadina: sbcrdi@guest.arnes.si; ali: Miodrag Vlaović: miodrag.vlaovic@sb-celje.si
* KOPA Golnik: doc. dr. Matjaž Fležar: matjaz.flezar@klinika-golnik.si
* SB Izola: asist. Mladen Gasparini: mladen.gasparini@sb-izola.si; Blaž Berger: blaz.berger@sb-izola.si
* SB Murska Sobota: mag. Vlasta Petric: vlasta.petric@sb-ms.si, tel. 02 5123 518; prim. Dražen Popović: drazen.popovic@guest.arnes.si
* SB dr. J. Potrča Ptuj: doc. dr. Mitja Letonja: mitja.letonja@sb-ptuj.si ; asist. mag. Teodor Pevec: teodor.pevec@sb-ptuj.si
* SB Slovenj Gradec: Prim. Davorin Benko: davorin.benko@sb-sg.si; Stanislav Serušnik: stanislav.serusnik@sb-sg.si
* SB Topolšica: Borut Rijavec, dr. med.: borut.rijavec@b-topolsica.si

Glede na spremembo praktikuma pri interni medicini (znotraj 9-tedenskega opravljate 1 teden na infektologiji), se v SB Celje oglasite pri **mag. Janji Blatnik**.

Evidenčne kartončke za spremljanje praktikuma lahko dvignete od 18. do 21. 11. 2014 med 7. in 15. uro v kabinetu 3N16 na fakulteti. Enako velja za študente, ki bodo praktikum opravljali v tujini.

Študente, ki bodo opravljali praktikum v bolnišnicah po Sloveniji ali v tujini, prosimo, da skupaj z mentorji pregledajo kartonček vaj in ugotovijo, ali katerega dela ne bi mogli opraviti v matični bolnišnici. Predvsem prosimo, da **do 19. 12. 2014** sporočijo na elektronska naslova: vlasta.pisanec@um.si in koimed@ukc-mb.si , ali bodo v matični bolnišnici lahko opravili program enodnevnih vaj pri interni medicini (iz kartončka za spremljanje praktikuma: invazivna kardiološka diagnostika, gastroenterologija, hemodializa, nuklearna medicina, transfuziologija, simulacijske vaje). Zanje bomo na MF UM in v UKC MB organizirali poseben termin.

Enako velja za vaje na oddelku za infekcijske bolezni.

Vljudno vas prosimo, da **ob prijavi na izpit oz. najkasneje štiri dni pred izpitom oddate** izpolnjen, podpisan in potrjen kartonček o opravljenem praktikumu, saj je le-ta **nujni sestavni del prijave na izpit**. Za svojo rabo si kartonček kopirajte, original pa oddajte v referatu za študentske in študijske zadeve ali v pisarni 3N16. Navedeno velja za interno medicino, kirurgijo, pediatrijo in družinsko medicino. **Če kartončka ne boste oddali skladno z navodili, ne boste mogli pristopiti k izpitu.**

Želimo vam uspešen začetek praktičnega dela vašega študija in seveda tudi uspešno opravljanje vseh študijskih obveznosti.

Lepo pozdravljeni!